Anene Booysen: Kana se vonnisuitspraak uitgestelAnene Booysen Johannes Kana se vonnisoplegging vir die verkragting en moord van Anene Booysen is Woensdag in die Swellendamse rondgaande hof uitgestel. SAUK het berig dat verrigtinge Woensdag begin het ter versagting van sy vonnis, maar die saak is tot Vrydag uitgestel. Regter Patricia Goliath het Kana Dinsdag skuldig bevind aan die moord en verkragting van Booysen, ŉ tiener van Bredasdorp. Booysen is verkrag en haar ingewande oopgesny. Sy het op 2 Februarie in die Tygerberg-hospitaal in Kaapstad aan haar beserings beswyk. Kana het erken dat hy ŉ kroeg in Bredasdorp saam met Booysen verlaat het. Hy het erken dat hy haar aangerand en verkrag het, maar moord ontken. Pieter du Toit, vir Kana, het gesê sy kliënt was onder die invloed van alkohol en die misdaad was nie beplan nie. Hy het ook gesê Kana het skuld erken en om verskoning gevra en het die ondersoekbeamptes bygestaan. Du Toit het versoek dat die vonnis gelyktydig uitgedien moet word. Die staat het versoek dat Kana tot lewenslange tronkstraf vir albei aanklagte gevonnis moet word. Lees ook: Staat soek lewenslank vir Anene se moordenaar Anene Booysen: Kana is skuldig Anene Booysen: Kana se getuienis onbruikbaar Anene Booysen: Beserings glo die ergste wat dokter ooit gesien het Hof hoor oor Anene se beserings Anene Booysen: Hof besoek kroeg Anene Booysen: Wag het glo gil gehoor Anene Booysen: Klag teen verdagte laat vaar Anene het aanvaller glo uitgeken Bendeverkragting: Verdagte hoor dalk môre oor borg Partye betoog teen verkragting Man in hof oor Bredasdorp-verkragting Slagoffer van bendeverkragting vandag begrawe Zuma vra strengste straf vir Booysen se aanvallers Tweede verdagte vas oor bendeverkragting Meisie se verkragting, dood sterk veroordeel Meisie sterf na bendeverkragting in Bredasdorp